Hoe om ŉ kindervriendelike honderas te kies - Jou Gesin | Solidariteit WêreldJou Gesin | Solidariteit Wêreld
Tuis › Artikels › Hoe om ŉ kindervriendelike honderas te kies
Om ʼn hond aan te skaf is soos om ʼn splinternuwe gesinslid te kies. Dit is nie ʼn besluit wat ligtelik geneem moet word nie en behoorlike navorsing behoort gedoen te word vir enige nuwe troeteldier. Waar kinders betrokke is, is die besluit des te meer belangrik.
Om ʼn hond vir die gesin te kry behels om na te lees oor rasse, die reputasie van die teler en die hond se gesondheid na te gaan en seker te maak jou kinders en leefruimte is geskik vir ʼn spesifieke ras.
“Die waarheid is dat sommige rasse nie geskik is vir gesinne met kinders nie,” sê Alexandra Cannon, skrywer vir dogtime.com. “Hulle mag van nature senuweeagtig of aggressief wees, of bloot ʼn rustige tuis-omgewing verkies.”
Canon beveel aan dat ouers van jong kinders na die volgende eienskappe soek wanneer ʼn honderas gekies word:
Kinders werk nie altyd so sag soos hulle behoort te doen nie, dus benodig jy ʼn hond wat geduldig en veerkragtig is. Dit is vir jou kind se veiligheid sowel as die hond se geluk. “Miniatuurrasse is bekend daarvoor dat hulle senuweeagtig en delikaat is en mag dalk nie goeie keuses wees nie,” raai Canon aan.
Die perfekte kindervriendelike honderasse het tonne energie. “Hulle moet in staat wees om met die kinders by te hou sonder om moeg of geïrriteerd te raak,” sê Canon. Maak seker jy kies ʼn ras met behoeftes wat met jou gesin se aktiwiteitsvlak ooreenkom. “Om ʼn jong hond te kies mag help, maar rasse soos Apporteerhonde (‘Retrievers’) en Spanjoele is oor die algemeen bekend vir hulle hoë energievlakke.”
Alhoewel alle honde opgelei behoort te word, is dit veral belangrik as daar kinders in die omtrek is. Jou nuwe troeteldier moet so gou doenlik weet nee beteken nee ter wille van jou kinders se veiligheid. “Jaghonde is bekend vir hulle hoë intelligensie,” sê Canon.
Hierdie eienskap is veral moeilik om te kwantifiseer en kan die meeste tussen troeteldiere verskil. Wanneer jy egter na ʼn nuwe hond soek om by jou gesin te voeg, is dit belangrik om een te kies met ʼn warm en oop geaardheid. Vermy rasse wat bekend daarvoor is dat hulle ongeduldig, senuweeagtig of aggressief is.
Die volgende honderasse is bekend vir hulle ideale temperament, grootte en energievlakke om vir selfs die jongste kinders die perfekte maat te wees:
Goue Apporteerhond (“Golden Retriever”)
Skotse Skaaphond (“Border Collie”)
Die volgende rasse is dikwels minder ideaal om aan te skaf as jy klein kindertjies in die huis het:
Dalmatiese hond (“Dalmatian”)
Baie dikwels word aggressiewe eienskappe in spesifieke rasse ingeteel, of swak teellyne het tot gevolg dat negatiewe eienskappe aanhou voorkom. Honde wat voorheen swak hanteer of mishandel is, is ook nie maklik om te rehabiliteer nie. Kinders moet ook geleer word hoe om diere te respekteer en hulle behoortlik te hanteer. Enige hond wat die slagoffer van mishandeling was, mag verdedigend of aggressief reageer.
Alexandra Cannon, 2017, “10 Best Family Dogs Who Are Naturally Kid-Friendly”, dogtime.com, http://dogtime.com/dog-health/general/4318-kid-friendly-dogs-list
Jade Brennan, 2015, “Thinking of getting a pet? Here are the best dogs for kids”, Living & Loving, http://www.livingandloving.co.za/child/thinking-of-getting-a-pet-here-are-the-best-dogs-for-kids
Parent24, 2016, “Dogs to avoid for kids”, http://www.parent24.com/Child_7-12/Development/health_safety/Bad-dogs-for-kids-20120124